# Palkka-avoimuusdirektiivin täytäntöönpanoa valmisteleva työryhmä

Aika tiistai 4.6.2024 klo 13:00-15:00
Paikka Kokoushuone Aleksanteri, Kirkkokatu 12, 2.krs

Osallistujat: Terhi Heinilä, STM, puheenjohtaja
 Jutta Kaskimäki, STM, asiantuntijasihteeri
 Katja Danner, STM, asiantuntijasihteeri
 Anni Pynnönen, STM, tekninen sihteeri

Timo von Boehm, KiT
Hannele Fremer, Akava
Seija Jalkanen, TEM
Juho-Pekka Jortama, VTML
Anne Kiiski, KT
Katja Leppänen, EK
Sanna Rantala, STTK
Atte Rytkönen-Sandberg, Suomen Yrittäjät
Anttoni Saarinen, STM
Katariina Sahlberg, SAK
Lotta Savinko, Akava
Jasmiina Jokinen, OM

Asiantuntijat:

Rainer Hiltunen, Tasa-arvovaltuutetun toimisto
Tiina Pasanen, Tietosuojavaltuutetun toimisto

1. **Kokouksen avaus**

Puheenjohtaja avasi kokouksen klo 13.01, ja toivotti osallistujat tervetulleeksi ensimmäiseen palkka-avoimuusdirektiivin täytäntöönpanoa valmistelevan työryhmän kokoukseen.

1. **Esittäytyminen**

Osallistujat esittelivät itsensä lyhyesti. Ville Kirvesniemi oli ilmoittanut esteestä, mutta muuten kaikki tahot olivat paikalla. Jukka Siron sijasta paikalla oli varajäsen Jasmiina Jokela.

1. **Aikataulun läpikäyminen ja työskentelytapa sekä työsuunnitelman esittely**

Esiteltiin työryhmän alustava aikataulu, työskentelytapa sekä työsuunnitelma. Työryhmällä on mandaattia 31.3.2025 asti. Valmistelun aikataulu tulee suoraan direktiivistä sekä kansallisesta säädösvalmisteluaikataulusta. Kyseessä on todennäköisesti budjettilaki. Osa työryhmän kokouksista tulee olemaan lähikokouksia, ja osa etäkokouksia. Kokousten kesto on pääosin 2-3 tuntia.

Asiakohdasta käytiin keskustelua, ja varsinkin kokousten määrä herätti ajatuksia. Puheenjohtaja kuittasi näkemykset kuulluiksi, ja lupasi palata ensi viikon aikana alustavaan kokoussuunnitelmaan.

1. **Työryhmän tavoite ja kokouskäytännöt**

Puheenjohtaja kävi läpi työryhmän tavoitteen: Työryhmän tulee valmistella hallituksen esityksen muotoon ehdotus palkka-avoimuusdirektiivin kansalliseksi täytäntöönpanoksi.

Puheenjohtaja nosti esiin turvallisemman tilan periaatteet.

Kaikkia tahoja pyydettiin ehdottamaan 1-2 henkeä työryhmässä kuultaviksi asiantuntijoiksi kesäkuun aikana. Pyyntö lähetetään myös kirjallisesti sähköpostilla, ja toiveena olisi, että kukin laittaisi ehdotuksensa tiedoksi kaikille työryhmän jäsenille.

1. **Kansallisen säädösvalmistelun aikataulu**

Katja Danner esitteli kansallisen säädösvalmistelun aikataulua.

1. **Direktiivin esittely sekä terveiset Brysselin 28.5. palkka-avoimuusdirektiivin implementointityöpajasta (Workshop with Member States on the implementation of Directive 2023/970 on pay transparency)**

Jutta Kaskimäki esitteli direktiiviä, ja kertoi lyhyesti Brysselin palkka-avoimuusdirektiivin implementointityöpajasta. Sovittiin, että esitysdiat jaetaan osallistujille kokouksen jälkeen.

1. **Alkukeskustelu**

Puheenjohtaja avasi alkukeskustelun. Kerrottiin, että kokouksissa käytävän keskustelun lisäksi kirjallisia kontribuutioita otetaan mielellään vastaan kunkin kokouksen jälkeen, sovittuihin määräaikoihin mennessä. Sovittiin, että kontribuutiot laitetaan sähköpostitse kaikille osallistujille tiedoksi, ja kunkin kokouksen alussa kerrataan kirjallisesti saapuneet huomiot.

Keskusteltiin muun muassa sukupuolineutraaleista tehtävänimikkeistä ja siitä, kuinka paljon muutoksia lakiin on odotettavissa. Jutta Kaskimäki esitteli 4 artiklaa *sama ja samanarvoinen työ*, sekä siihen liittyvää 19 artiklaa *Saman tai samanarvoisen työn todistaminen*, jotka herättivät myös keskustelua.

1. **Käytännön asiat ja tulevat kokoukset**

Puheenjohtaja lupasi palata ensi viikon aikana alustavaan kokoussuunnitelmaan.

1. **Muut asiat**

Ei muita asioita.

1. **Kokouksen päättäminen**

Puheenjohtaja päätti kokouksen klo 15.03